‘‘డబ్బుల కోసం నా దగ్గరకు వచ్చిన ప్రతి చిత్రాన్నీ అంగీకరించను. నేనేం చేసినా సృజనాత్మకంగా ఉండాలి. సంతృప్తిగా అనిపిస్తేనే కథలు ఒప్పుకొంటాను’’ అని అంటున్నారు  సుమంత్. ఆయన కథానాయకుడిగా నటించిన ‘మళ్లీరావా’ శుక్రవారం విడుదల కానుంది. ఈ సినిమా గురించి సుమంత్ గురువారం హైదరాబాద్లో విలేకరులతో మాట్లాడారు. ఆయన మాట్లాడుతూ ‘‘ఇందులో మూడు ఎపిసోడ్లు ఉంటాయి. ఒకటి చైల్డ్, మరోటి వర్క్, మూడోది మెచ్యూర్డ్ వ్యక్తిత్వంతో సాగేది.. అయితే దర్శకుడు వీటిని విడివిడిగా  కాకుండా, ఏకసమయంలో జరుగుతున్నట్టు చూపించారు. ‘ప్రేమమ్’, ‘నా ఆటోగ్రాఫ్’ చిత్రాలకు భిన్నంగా ఉంటుందీ సినిమా. నా ‘గోదావరి’, ‘మధుమాసం’ ప్రేమకథా చిత్రాలే అయినా వాటిలో కట్చేస్తే సాంగ్.. అనే కాన్సెప్ట్ ఉంటుంది. ‘మళ్లీరావా’లో పాటలు కూడా సన్నివేశాలతో మమేకమై సాగుతాయి. గౌతమ్ ఈ కథను చెప్పినప్పుడు దాదాపు రెండు గంటలు చాలా ఆసక్తిగా విన్నాను. చివరికి నా కళ్లు చెమ్మగిల్లాయి. అంత అందంగా చెప్పారు కథని’’ అని చెప్పారు. అవకాశాల గురించి మాట్లాడుతూ ‘‘నా టేబుల్ మీద ఎప్పుడూ ఐదు నుంచి పది స్ర్కిప్ట్లు సిద్ధంగా ఉంటాయి. వారానికి దాదాపుగా ఆరేడు కథలు వింటుంటాను. వాటిలో సహజంగా ఉన్న  కథలకే ప్రాధాన్యం ఇస్తున్నాను. అందుకే నా 17 ఏళ్ల కెరీర్లో 22 సినిమాలు చేశాను. నాతో కెరీర్ మొదలుపెట్టినవారు  కూడా ఇంచుమించు ఇన్ని సినిమాలే చేసినట్టున్నారు’’ అని సుమంత్ అన్నారు. ఓ డార్క్ థ్రిల్లర్ కథతో తన తర్వాతి సినిమా ఉంటుందని ఆయన చెప్పారు.
‘‘dabbula kosam naa daggaraku vachina prati chitraannii angeekarinchanu. nenem chesina srujanaatmakamgaa undaali. santruptigaa anipistene kathalu oppukontaanu’’ ani antunnaru  sumant. aayana kathaanaayakudigaa natinchina ‘mallirava’ sukravaaram vidudala kaanundi. ee sinima gurinchi sumant guruvaram hyderabadlo vilekarulatho matladaru. aayana maatlaadutuu ‘‘indulo moodu episodlu untaayi. okati chaild, maroti work, moododi matured vyaktitvamto sagedi.. ayithe darsakudu veetini vidividigaa  kakunda, ekasamayamlo jarugutunnattu chuupimchaaru. ‘premam’, ‘naa autograph’ chitraalaku bhinnamgaa untundee sinima. naa ‘godavari’, ‘madhumasam’ premakatha chitrale aina vaatilo katcheste sang.. ane consept untundi. ‘mallirava’loo paatalu kuudaa sannivesaalato mamekamai saagutaayi. gautam ee kathanu cheppinappudu daadaapu rendu gantalu chala aasaktigaa vinnaanu. chivariki naa kallu chemmagillaayi. anta andamgaa cheppaaru kathani’’ ani cheppaaru. avakaasaala gurinchi maatlaadutuu ‘‘naa table meeda eppuduu aidu nunchi padi srciptlu siddamgaa untaayi. vaaraaniki daadaapugaa aaredu kathalu vintuntaanu. vaatilo sahajamgaa unna  kathalake praadhaanyam istunnaanu. anduke naa 17 ella kereerlo 22 cinimaalu cheshaanu. naatho kereer modalupettinavaaru  kuudaa inchuminchu inni cinemale chesinattunnaru’’ ani sumant annaru. oo dark thriller kathatho tana tarvaati sinima untundani aayana cheppaaru.